CELEX: 32008R0098
Language: mt
Date: 2008-02-01 00:00:00
Title: Regolament tal-Kummissjoni (KE) Nru 98/2008 ta' l- 1 ta' Frar 2008 li jemenda diversi regolamenti rigward il-kodiċi tan-Nomenklatura Magħquda għal ċerti prodotti taċ-ċanga jew tal-vitella

2.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 29/5
            
         REGOLAMENT TAL-KUMMISSJONI (KE) Nru 98/2008
   ta' l-1 ta' Frar 2008
   li jemenda diversi regolamenti rigward il-kodiċi tan-Nomenklatura Magħquda għal ċerti prodotti taċ-ċanga jew tal-vitella
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 234/79 tal-5 ta' Frar 1979 fuq il-proċedura għall-aġġustament tan-nomenklatura tat-Tariffa Doganali Komuni użata għall-prodotti ta’ l-agrikoltura (1), u b'mod partikolari l-Artikolu 2(1) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1214/2007 ta' l-20 ta' Settembru 2007 li jemenda l-Anness I għar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni tad-Dwana (2) jipprovdi għal emendi tan-Nomenklatura Magħquda għal ċerti prodotti taċ-ċanga u tal-vitella.
            
         
               (2)
            
            
               Ir-Regolamenti li jemendaw l-Anness I għar-Regolament tal-Kunsill (KEE) Nru 2658/87 (3) fis-snin ta' qabel introduċew ukoll tibdil fin-Nomenklatura Magħquda għal ċerti prodotti taċ-ċanga u tal-vitella, u dawn l-emendi mhux kollha huma riflessi fir-Regolamenti li ġejjin li jirregolaw l-organizzazzjoni komuni tas-suq taċ-ċanga u tal-vitella r-Regolament tal-Kunsill (KE) Nru 1254/1999 tas-17 ta’ Mejju 1999 dwar l-organizzazzjoni tas-suq taċ-ċanga u l-vitella (4); Ir-Regolament tal-Kummissjoni (KE) Nru 1731/2006 tat-23 ta' Novembru 2006 fuq regoli speċjali dettaljati għall-applikazzjoni tar-rifużjonijiet ta' l-esportazzjonijiet fil-każ ta' ċerti prodotti ppreservati taċ-ċanga u tal-vitella [titolu mhux uffiċjali] (5) u r-Regolament tal-Kummissjoni (KE) Nru 545/2007 tas-16 ta' Mejju 2007 li jiftaħ u jipprovdi għal amministrazzjoni ta’ kwota tariffarja għall-importazzjoni taċ-ċanga ffriżata għall-ipproċessar (mill-1 ta’ Lulju 2007 sat-30 ta’ Ġunju 2008) (6).
            
         
               (3)
            
            
               Ir-Regolamenti (KE) Nru 1254/1999, (KE) Nru 1731/2006 u (KE) Nru 545/2007 għandhom jiġu emendati skond dan.
            
         
               (4)
            
            
               L-emendi pprovduti b'dan ir-Regolament għandhom japplikaw mill-1 ta' Jannar 2008, id-data tad-dħul fis-seħħ tar-Regolament (KE) Nru 1214/2007.
            
         
               (5)
            
            
               Il-miżuri pprovduti f'dan ir-Regolament huma skond l-opinjoni tal-Kumitat tal-Ġestjoni taċ-Ċanga u tal-Vitella,
            
         ADOTTAT DAN IR-REGOLAMENT:
   Artikolu 1
   L-Artikolu 1(1) tar-Regolament (KE) Nru 1254/1999 huwa emendat kif ġej:
   
               (1)
            
            
               Il-punt (a) tat-tabella huwa emendat kif ġej:
               
                           (a)
                        
                        
                           il-kodici NM “0210 90 41” għat-“Tarf l-oħxon u għat-tarf l-irqiq, immellaħ, fis-salmura, niexef jew iffumigat” għandu jinbidel bil-kodiċi NM, “0210 99 51”;
                        
                     
                           (b)
                        
                        
                           il-kodici NM, “0210 90 90” għad-“Dqiq u smida li jittieklu mil-laħam jew mill-fdalijiet tal-laħam” għandu jinbidel bil-kodiċi NM “0210 99 90”.
                        
                     
         
               (2)
            
            
               Il-punt (b) tat-tabella huwa emendat kif ġej:
               
                           (a)
                        
                        
                           il-kodiċi NM, “0206 10 91” u “0206 10 99” għall-“Ġewwieni li jittiekel ta' l-annimali bovini, esklużi t-tarf l-oħxon u t-tarf l-irqiq, frisk jew imkessaħ, minbarra għall-manifattura ta' prodotti farmaċewtiċi” għandu jinbidel bil-kodiċi NM “0206 10 98”;
                        
                     
                           (b)
                        
                        
                           il-kodiċi NM, “0206 21 00”, “0206 22 90” u “0206 29 99” għall-“Ġewwieni li jittiekel ta' l-annimali bovini, esklużi t-tarf l-oħxon u it-tarf l-irqiq, iffriżat minbarra għall-manifattura ta' prodotti farmaċewtiċi” għandhom jinbidlu bil-kodiċijiet “0206 21 00”, “0206 22 00” u “0206 29 99”;
                        
                     
                           (ċ)
                        
                        
                           Il-kodiċi NM “0210 90 49” għal-“Laħam u ġewwieni li jittiekel ta' l-annimali bovini, immellaħ, fis-salmura, niexef jew iffumigat minbarra t-tarf l-oħxon u it-tarf l-irqiq” għandu jinbidel bil-kodiċi NM “0210 99 59”;
                        
                     
                           (d)
                        
                        
                           il-kodiċi NM “1602 50 31” sa “1602 50 80” għal-“Laħam ieħor ippreparat jew ippreservat jew laħam tal-ġewwieni, ta' l-annimali bovini, minbarra laħam mhux imsajjar jew laħam tal-ġewwieni u taħlit ta' laħam imsajjar jew ġewwieni u laħam mhux imsajjar jew ġewwieni” għandhom jinbidlu bil-kodiċi NM “1602 50 31” u “1602 50 95”.
                        
                     
         Artikolu 2
   L-Artikolu 1 tar-Regolament (KE) Nru 1731/2006 għandu jinbidel b'dan li ġej:
   
      “Artikolu 1
      L-Ambitu
      Bla ħsara għar-Regolament (KE) Nru 800/1999, il-ħlas ta' rifużjoni ta' l-esportazzjoni fuq prodotti ppreservati koperti bil-kodiċi NM 1602 50 31 9125, 1602 50 31 9325, 1602 50 95 9125 u 1602 5095 9325 (minn hawn 'il-quddiem 'il-prodotti ppreservati) għandhom ikunu suġġetti għall-konformità mal-kundizzjonijiet stipulati b'dan ir-Regolament.”
   
   Artikolu 3
   Fl-Artikolu 2(1) tar-Regolament (KE) Nru 545/2007, l-ewwel subparagrafu għandu jinbidel b'dan li ġej:
   
      “Għall-finijiet ta’ dan ir-Regolament, prodott-A għandu jfisser prodott ipproċessat li jaqa’ fi ħdan il-kodiċi NM 1602 10, 1602 50 31 jew 1602 50 95, li ma jkunx fih laħam minbarra dak ta' annimali ta' l-ispeċi bovina, bi proporzjon ta' kollaġen/proteina ta’ mhux aktar minn 0.45, u li bil-piż ikun fih talanqas 20 % ta' laħam dgħif esklużi l-ġewwieni u x-xaħam, u li l-piż nett tiegħu għandu jkun magħmul talanqas minn 85 % minn laħam u ġelatina.”
   
   Artikolu 4
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   Għandu japplika mill-1 ta' Jannar 2008.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 1 ta’ Frar 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 34, 9.2.1979, p. 2. Ir-Regolament kif emendat l-aħħar mir-Regolament (KE) Nru 3290/94 (ĠU L 349, 31.12.1994, p. 105).
   
      (2)  ĠU L 286, 31.10.2007, p. 1.
   
      (3)  ĠU L 256, 7.9.1987, p. 1. Ir-Regolament kif emendat l-aħħar mir-Regolament tal-Kummissjoni (KE) Nru 1352/2007 (ĠU L 303, 21.11.2007, p. 3).
   
      (4)  ĠU L 160, 26.6.1999, p. 21. Regolament kif emendat l-aħħar bir-Regolament (KE) Nru 1913/2005 (ĠU L 307, 25.11.2005, p. 2).
   
      (5)  ĠU L 325, 24.11.2006, p. 12.
   
      (6)  ĠU L 129, 17.5.2007, p. 14.